**อำนาจหน้าที่**

**1. ฝ่ายปกครอง** มีอำนาจหน้าที่เกี่ยวกับ

 - งานเกี่ยวกับงานทะเบียน ได้แก่ ทะเบียนพินัยกรรม ทะเบียนมูลนิธิ ทะเบียนสมาคม ทะเบียนมัสยิดอิสลาม ทะเบียนศาลเจ้า ทะเบียนสัตว์พาหนะ ทะเบียนพินัยกรรม

 - งานเกี่ยวกับการเลือกตั้ง และการทำประชามติและประชาพิจารณ์ต่างๆ

 - การสอบสวนรับรองบุคคล

 - การป้องกันและบรรเทาสาธารณภัย

 - งานสภาเขต

 - การจัดทำแผนพัฒนาเขต งานยุทธศาสตร์ นโยบายและแผน และการติดตามประเมินผล

 - การประชาสัมพันธ์

 - การรับเรื่องราวร้องทุกข์

 - งานบริหารทั่วไป เช่น งานสารบรรณและธุรการ งานช่วยอำนวยการและเลขานุการ งานพิธีการ
งานดูแลและรักษาความปลอดภัยอาคารสถานที่และยานพาหนะกลาง งานสารสนเทศ งานราชการประจำทั่วไปของสำนักงานเขต

 - ฯลฯ

**2. ฝ่ายทะเบียน** มีอำนาจหน้าที่เกี่ยวกับ

 - ทะเบียนราษฎร / ทะเบียนบัตรประจำตัวประชาชน / ทะเบียนแรงงานต่างด้าว สัญชาติ / ทะเบียนทั่วไป (ได้แก่ ทะเบียนครอบครัว ทะเบียนชื่อบุคคล)

 - การควบคุมดูแลศูนย์ควบคุมบริการจุดเดียวเบ็ดเสร็จ (One Stop Service)

 - การจัดทำบัญชีราชชื่อผู้มีสิทธิเลือกตั้งและการพิจารณากำหนดหน่วยเลือกตั้ง

 - การดำเนินการให้เป็นไปตามกฎหมายที่อยู่ในความรับผิดชอบ

 - ฯลฯ

**3. ฝ่ายโยธา** มีอำนาจหน้าที่เกี่ยวกับ

 - การก่อสร้าง การซ่อมแซม การปรับปรุงโรงเรือน ถนน ตรอก ซอย ทางเท้า ผิวจราจร สิ่งสาธารณประโยชน์และสะพานคนเดินข้าม

 - การอนุญาตตัดคันหินทางเท้า

 - การบำรุงดูแลรักษาคู คลอง ทางหรือท่อระบายน้ำ สะพานข้ามคลอง การป้องกันและแก้ไขปัญหาน้ำท่วม

 - ร่วมมือกับสำนักผังเมืองในการวางและจัดทำผังเมืองประเภทต่างๆ

 - การควบคุมอาคารที่ได้รับมอบหมาย

 - การสำรวจ ออกแบบ หรือประมาณราคาเพื่อของบประมาณ

 - การควบคุมการก่อสร้าง ซ่อมแซม ปรับปรุง หรือบำรุงรักษาตามสัญญา

 - ฯลฯ

**4. ฝ่ายสิ่งแวดล้อมและสุขาภิบาล** มีอำนาจหน้าที่เกี่ยวกับ

 - การสุขาภิบาลอาหาร

 - การสุขาภิบาลสถานที่และการประกอบกิจการที่เป็นอันตรายแก่สุขภาพ

 - การสุขาภิบาลตลาด สถานที่จำหน่ายอาหาร และสะสมอาหาร

 - การสุขาภิบาลสิ่งแวดล้อม

 - การจำกัดแมลงและสัตว์นำโรค การควบคุมการเลี้ยงหรือปล่อยสัตว์

 - การควบคุมจัดการ กำจัด ห้าม ป้องกันและระงับเหตุรำคาญที่อาจเกิดหรือเกิดขึ้นในที่สาธารณะ
หรือสถานที่เอกชน

 - การอนุญาตให้ใช้เครื่องขยายเสียง

 - ฯลฯ

**5. ฝ่ายรายได้** มีอำนาจหน้าที่เกี่ยวกับ

 - การดำเนินการจัดเก็บรายได้ของกรุงเทพมหานคร (ได้แก่ ภาษีและค่าธรรมเนียมต่าง ๆ ค่าเช่า ค่าบริการ และรายได้อื่น ๆ ตามที่ได้รับมอบหมาย)

 - การจัดทำสถิติการจัดเก็บรายได้แต่ละประเภท การรายงานการจัดเก็บภาษี

 - ฯลฯ

**6. ฝ่ายรักษาความสะอาดและสวนสาธารณะ** มีอำนาจหน้าที่เกี่ยวกับ

 - การรักษาความสะอาดและความเป็นระเบียบเรียบร้อย

 - การรักษาสภาวะสิ่งแวดล้อม

 - การเก็บขนมูลฝอย

 - การสูบขนถ่ายสิ่งปฏิกูล ไขมัน และน้ำมัน

 - การจัดเก็บค่าธรรมเนียมการเก็บขนมูลฝอยและสิ่งปฏิกูล

- การปลูก ดูแลและบำรุงรักษาต้นไม้ การพิจารณาอนุญาตตัดและขุดย้ายต้นไม้ในที่สาธารณะ

 - การดูแลรักษาความสะอาด บริเวณโบราณสถาน สถานที่ที่มีความสำคัญทางประวัติศาสตร์และสถาปัตยกรรม

 - การสนับสนุนงานป้องกันและบรรเทาสาธารณภัย

 - ฯลฯ

**7. ฝ่ายการศึกษา** มีอำนาจหน้าที่เกี่ยวกับ

 - การปฏิบัติตามพระราชบัญญัติการศึกษาภาคบังคับ พ.ศ. 2545

 - งานกิจกรรมนักเรียนในสถานศึกษา (ได้แก่ จัดตั้งกลุ่มลูกเสือ เนตรนารีและยุวกาชาด แต่งตั้งผู้บังคับบัญชา แต่งตั้งผู้บังคับบัญชาลูกเสือและยุวกาชาด การทะเบียนลูกเสือและยุวกาชาด)

 - ตรวจเยี่ยมโรงเรียน จัดพิธีการ และกิจกรรมต่าง ๆ ของโรงเรียน

 - ดำเนินการเกี่ยวกับการเจ้าหน้าที่ สวัสดิการ เครื่องราชอิสริยาภรณ์ และบำเหน็จบำนาญของข้าราชการครู และลูกจ้างของโรงเรียนและข้าราชการครูในฝ่ายการศึกษา

 - การนิเทศการศึกษา การสนับสนุนงานวิชาการ วิจัย ประเมินผลโครงการและเผยแพร่งานข้อมูล
ทางการศึกษา จัดทำรายงานและเผยแพร่การประสานงานวิชาการระหว่างโรงเรียน กลุ่มโรงเรียน ดำเนินงาน
ศูนย์วิชาการเขต

 - การดำเนินการเกี่ยวกับการส่งข้าราชการครูเข้ารับการฝึกอบรม การประชุมสัมมนา

 - ฯลฯ

**8. ฝ่ายการคลัง** มีอำนาจหน้าที่เกี่ยวกับ

 - งานงบประมาณ การเงิน การบัญชี และการพัสดุ ที่เบิกจ่ายจากเงินงบประมาณกรุงเทพมหานคร
เงินอุดหนุนรัฐบาล เงินนอกงบประมาณและเงินอื่นใด (ได้แก่ การรับเงิน การเบิกจ่ายเงิน การนำส่งเงินต่อคลังกรุงเทพมหานคร การเก็บรักษาเงิน การจัดทำสรรพบัญชีและทะเบียนต่างๆ การตรวจสอบหลักฐานการจ่าย
การจัดทำงบประมาณรายจ่ายประจำปี การบริหารงบประมาณ ฯลฯ)

 - การปฏิบัติงานตามโครงการจัดระบบข้อมูลและข่ายงานระบบคอมพิวเตอร์ของกรุงเทพมหานคร (MIS) จำนวน 9 ระบบงาน (ได้แก่ ระบบงานงบประมาณ ระบบงานการเงิน ระะบบงานบัญชี ระบบบัญชีทรัพย์สิน ระบบงานจัดซื้อ ระบบงานจัดจ้าง ระบบงานเงินเดือน ระบบงานบริหารคลังพัสดุกลาง ระบบงานบริหารน้ำมันเชื้อเพลิงและหล่อลื่น)

 - ฯลฯ

**9. ฝ่ายเทศกิจ** มีอำนาจหน้าที่เกี่ยวกับ

 - การบังคับการให้เป็นไปตามข้อบัญญัติกรุงเทพมหานคร และกฎหมายอื่นที่กำหนดให้เป็นอำนาจหน้าที่ของกรุงเทพมหานคร

 - การควบคุม ดูแลความเป็นระเบียบเรียบร้อยของบ้านเมือง การส่งเสริมดูแลความปลอดภัยในชีวิต
และทรัพย์สินของประชาชน

 - การส่งเสริมสนับสนุนงานป้องกันและบรรเทาสาธารณภัย

 - งานนิติการทั่วไป งานเกี่ยวกับคดี และการประสานงานกับเจ้าหน้าที่ตำรวจในส่วนที่เกี่ยวข้องกับคดี

 - ฯลฯ

**10. ฝ่ายพัฒนาชุมชนและสวัสดิการสังคม** มีอำนาจหน้าที่เกี่ยวกับ

 - การดำเนินการพัฒนาชุมชน และสังคมทั้งทางด้านกายภาพ เศรษฐกิจ สังคม อนามัย และคุณภาพชีวิต

 - การดำเนินการเกี่ยวกับเบี้ยยังชีพผู้สูงอายุและคนพิการ

 - งานสภาเยาวชนเขต

 - งานสภาวัฒนธรรมเขต

 - การอนุรักษ์ส่งเสริม เผยแพร่ ฟื้นฟู บำรุงรักษาศิลปะ จารีตประเพณี ภูมิปัญญาท้องถิ่นและวัฒนธรรมอันดีงามของท้องถิ่น

 - การส่งเสริมการท่องเที่ยวและพัฒนาแหล่งท่องเที่ยว

 - ฯลฯ